Laget kom til semifinale i cupen i 1977. I kvartfinalen spilte laget uavgjort mot Moss både på hjemme- og bortebane, før det ble seier 2-1 på nøytral bane på Ullevaal stadion. I semifinalen ble det hjemmetap 1-3 mot Lillestrøm, som vant cupen det året. Senere har Raufoss spilt kvartfinale i både 1999 og 2003, begge gangene ble det bortetap mot Tromsø. I 2006 måtte Rosenborg ha ekstraomganger for å slå laget på Lerkendal i 3. runde i cupen.